MUNICIPIUL CRAIOVA

CONSILIUL LOCAL AL MUNICIPIULUI CRAIOVA


              HOTĂRÂREA NR.242
privind conferirea titlului “Cetăţean de Onoare”  al Municipiului Craiova,
domnului  Ștefan - Constantin BERARIU
      Consiliul Local al Municipiului Craiova, convocat de îndată, în şedinţa extraordinară din data de 03.06.2025;

      Având in vedere referatul de aprobare nr.178619/2025, raportul nr. 178623/2025 al Direcţia Relaţii Publice şi Management Documente şi raportul de avizare nr.178875/2025 al Direcţiei Juridice, Asistenţă de Specialitate şi Contencios Administrativ prin care se propune conferirea titlului “Cetăţean de Onoare”  al Municipiului Craiova, domnului  Ștefan - Constantin BERARIU şi avizele nr.17/2025 al Comisiei IV-Învăţământ, Cultură, Sănătate, Culte, Tineret şi Sport şi nr.17/2025 al Comisiei V-Juridică, Administraţie Publică şi Drepturi Cetăţeneşti;
      Potrivit Hotărârii Consiliului Local al Municipiului Craiova nr.365/2024 privind aprobarea Regulamentului cadru pentru acordarea titlului de „Cetăţean de Onoare” al municipiului Craiova;
       În conformitate cu prevederile art.129 alin.13, coroborat cu art.139 alin.1, art.154 alin.1 şi art.196 alin.1 lit.a din Ordonanţa de Urgenţă a Guvernului nr.57/2019 privind Codul administrativ, cu modificările şi completările ulterioare;

                                           HOTĂRĂŞTE:

          Art.1. Se conferă titlul "Cetăţean de Onoare" al Municipiului Craiova,           domnului  Ștefan - Constantin BERARIU.
Art.2. Primarul Municipiului Craiova, prin aparatul de specialitate:  Serviciul  Administraţie Publică Locală şi Relaţii cu Consiliul Local, Direcţia Relaţii Publice şi Management Documente şi domnul Ștefan - Constantin BERARIU vor aduce la îndeplinire prevederile prezentei hotărâri.

